ОБЩИНСКА ИЗБИРАТЕЛНА КОМИСИЯ – НИКОЛА КОЗЛЕВО

ПРОТОКОЛ

№ 003/08. 09. 2015 г.

Днес, 08. 09. 2015 г. в с. Никола Козлево, обл. Шумен от 13,00 часа беше проведено заседание на Общинската избирателна комисия.

На заседанието присъствуваха следните членове: Иван Кирилов Иванов, Татяна Стефанова Николова, Пенка Христова Тончева, Есен Ертан Вадет, Николай Петков Славов, Ивелина Здравкова Христова, Емилия Цветанова Минчева, Ирина Неделчева Петрова, Илиян Тодоров Илиев и Валентин Валериев Ангелов.

На заседанието не присъствува: Афизе Осман Сабахгил.

Председателят на ОИК откри заседанието, а зам. председателя установи присъствието на 10 (десет) члена и наличие на кворум.

Председателят на комисията запозна присъствуващите с проекта за дневен ред, като след гласуване единодушно беше приет следния

ДНЕВЕН РЕД:

1. Проект за Решение за определяне на експерт и технически сътрудник, подпомагащи работата на ОИК.

2. Проект за Решение за регистрация на ПП „ГЕРБ“ за участие в изборите за общински съветници и кметове.

Председателят докладва проект за решение по т. 1. Беше дадена думата за разисквания и предложения.

Председателят предложи кандидатурата на адв. Михаил Парталозов за експерт, подпомагащ работата на комисията. Функциите на експерта да са: присъствени и неприсъствени консултации относно прилагане на правилата на Изборния кодекс и Решенията на Централната избирателна комисия, правни становища по възникнали по време на работата на комисията казуси.

Предложението се прие с единодушие.

По предложение 2 от т. 1 от Дневния ред отношение взе Председателят на ОИК и предложи на комисията да даде предложение за лице, което да бъде технически сътрудник, чиито функции ще са въвеждане на интернет страницата на комисията взетите от същата решения, протоколите от проведените заседания, съобщения, проверка на електронната поща.

След станалите разисквания комисията се обедини върху становището, че техническото набиране и графичното оформяне на протоколите от заседанията на ОИК и решенията на същата ще се извършват от председатея и секретаря на комисията, а въвеждането на интернет страницата на ОИК взетите решения, протоколите от проведените заседания, съобщения, проверка на електронната поща да се извършва от члена на комисията Илиян Тодоров Илиев. В тази връзка комисията прецени, че не се налага определяне на трето лице за технически сътрудник.

Предложението беше подложено на гласуване и се прие единодушно.

Във връзка с горното ОИК прие следното Решение:

РЕШЕНИЕ № 005

Никола Козлево, 08. 09. 2015 г.

Относно: Определяне на експерт, подпомагащ работата на ОИК при провеждане на избори за избиране на общински съветници и кметове и национален референдум на 25. 10. 2015 г..

На осн. чл. 87, ал. 1 от Изборния кодекс във връзка с т. 8 от Решение № 1546 – МИ/НР ат 27. 08. 2015 г. на Централната избирателна комисия, Общинската избирателна комисия – Никола Козлево

РЕШИ:

1. Определя за експерт, подпомагащ дейността на комисията адв. Михаил Костов Парталозов, ЕГН 5905043049, със следните функции: присъствени и неприсъствени консултации относно прилагане на правилата на Изборния кодекс и Решенията на Централната избирателна комисия, правни становища по възникнали по време на работата на комисията казуси, считано от датата на приемане на решението до 31. 10. 2015 г.

Копие от решението да се изпрати на Кмета на община Никола Козлево за сключване на граждански договор с определеното за експерт лице.

На основание чл. 88, ал. 1 от ИК, Решението може да се оспори в тридневен срок от приемането му пред Централната избирателна комисия.

По т. 2 от Дневния ред, председателят докладва, че направените от г-жа Татяна Николова препоръки са реализирани и нередностите са отстранени. Членовете на ОИК се увериха в това, преглеждайки отново документите на ПП „ГЕРБ“.

Въз основа на горното с 10 (десет) гласа „ЗА“, комисията взе следното Решение:

РЕШЕНИЕ № 006

Никола Козлево, 08. 09. 2015 г.

ОТНОСНО: Регистрация на ПП „ГЕРБ“ за участие в изборите за общински съветници и кметове на 25. 10. 2015 г.

Постъпили са три броя Заявления за регистрация на ПП „ГЕРБ“ в ОИК – Никола Козлево за участие в изборите за общински съветници и кметове на 25. 10. 2015 г., подписани от Любомир Димитров Христов, упълномощен от председателя на партията Бойко Методиев Борисов с пълномощно № КО-Г-082/14. 08. 2015 г. с подробно изброени права.

Заявленията са:

1. За регистрация за участие в изборите за избор на общински съветници.

2. За регистрация за участие в изборите за избор на кмет на община.

3. За регистрация за участие в изборите за избор на кмет на кметства Вълнари, Каравелово, Красен дол, Крива река, Пет могили, Ружица, Хърсово, Цани Гинчево и Църквица.

Към Заявленията са приложени следните документи:

1. Удостоверение за актуално правно състояние на ПП „ГЕРБ“, издадено на 14.08.2015 г. от СГС – ФО, VІ с-в по ф. д. 1545/2007 г.; Решение 1553-МИ/28.08.2015 г. на ЦИК.

2. Удостоверение на ЦИК № 1/28. 08. 2015 г. за регистрация на партия.

3. Пълномощно № КО-Г-082/14. 08. 2015 г. по силата на което Бойко Методиев Борисов упълномощава Любомир Димитров Христов да предствлява партията на територията на обл. Шумен, както и да преупълномощава трети лица.

4. Пълномощно № 001/04. 09. 2015 г. с упълномощител Л. Д. Христов и упълно-мощен С. И. Стефанов за предствителство на партията във връзка с изборите за общински съветници и кметове.

Налице изискванията на Решение 1550-МИ/27. 08. 2015 г. на ЦИК за регистрация на партии, коалиции, местни коалиции и инициативни комитети в ОИК за участие в изборите за общински съветници и кметове на 25. 10. 2015 г.

Имайки предвид изложеното и на основание чл. 87, ал. 1, т. 12 във връзка с чл. 133, ал. 2 от Изборния кодекс Общинската избирателна комисия – Никола Козлево

Р Е Ш И:

Регистрира партия „ГЕРБ“ за участие в изборите за общински съветници и кметове.

На основание чл. 88, ал. 1 от ИК, Решението може да се оспори в тридневен срок от приемането му пред Централната избирателна комисия.

По време на заседанието на комисията постъпи Заповед РД-263/08. 09. 2015 г. за определяне на местата за обявяване на избирателните списъци на територията на Община Никола Козлево. Председателят на ОИК запозна членовете с текста на заповедта.

Поради изчерпване на Дневния ред в 14,00 ч. заседанието беше закрито.

Председател: \_\_\_\_\_\_\_\_\_\_\_\_\_\_\_\_\_ Секретар: \_\_\_\_\_\_\_\_\_\_\_\_\_\_\_\_\_

(Ив. Иванов) (П. Тончева)